**NÁRODNÁ RADA SLOVENSKEJ REPUBLIKY**

**IV. volebné obdobie**

(Návrh)

**ZÁKON**

**z ........... 2009,**

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z. a zákona č. 200/2009 Z. z. sa mení a dopĺňa takto:

1. V § 104 ods. 1 sa slová „štyroch rokoch“ nahrádzajú slovami „troch rokoch“, a slová „najmenej tri roky“ nahrádzajú slovami „najmenej 18 mesiacov“.

2. V § 104 ods. 2 sa slová „štyroch rokoch“ nahrádzajú slovami „troch rokoch“.

3. V § 104 ods. 2 písm. a) sa slová „najmenej dva roky“ nahrádzajú slovami „najmenej 18 mesiacov“.

4. V § 105 odsek 1 znie:

 „(1) Poistencovi, ktorý splnil podmienky nároku na dávku v nezamestnanosti, nárok na dávku v nezamestnanosti vzniká odo dňa zaradenia do evidencie uchádzačov o zamestnanie a zaniká uplynutím podporného obdobia v nezamestnanosti, ktoré je pre poistencov do 50 rokov veku uplynutím šiestich mesiacov, pre poistencov od 50 do 58 rokov veku uplynutím deviatich mesiacov a pre poistencov od 58 rokov veku uplynutím dvanástich mesiacov. Do podporného obdobia v nezamestnanosti sa nezapočítava obdobie, počas ktorého poistenec nemá nárok na výplatu dávky v nezamestnanosti z dôvodu uvedeného v § 106.“.

5. V § 108 odsek 1 znie:

 „(1) Výška dávky v nezamestnanosti je

a) 65 % denného vymeriavacieho základu počas prvých dvoch mesiacov podporného obdobia v nezamestnanosti,

b) 45 % denného vymeriavacieho základu do ukončenia trvania podporného obdobia v nezamestnanosti.“.

6. V § 108 odsek 2 druhá veta znie:

 „Rozhodujúce obdobie na zistenie denného vymeriavacieho základu poistenca uvedeného v § 104 je obdobie 12 mesiacov predchádzajúcich dňu, v ktorom vznikol nárok na dávku v nezamestnanosti.“.

7. V § 108 odsek 3 znie:

 „(3) ) Ak v rozhodujúcom období podľa odseku 2 nie je 12 mesiacov, za ktoré možno zistiť denný vymeriavací základ na určenie sumy dávky v nezamestnanosti poistenca uvedeného v § 104, denný vymeriavací základ sa zistí z tohto kratšieho obdobia.“.

8. Za § 293bj sa vkladá § 293bk, ktorý vrátane nadpisu znie:

„**Prechodné ustanovenia účinné od 1. januára 2010**

**§ 293bk**

 Ak nárok na dávku v nezamestnanosti vznikol pred 1. januárom 2010, podmienky nároku na dávku v nezamestnanosti sa posudzujú a jej výška sa určuje aj po 31. decembri 2009 podľa zákona účinného pred 1. januárom 2010.“.

**Čl. II**

 Tento zákon nadobúda účinnosť 1. januára 2010.